ट्रांसपोर्ट सेक्रेटरी ने प्राइवेट एडिड स्कूलों को दिए अनुपालना रिपोर्ट देने के निर्देश
किसी भी तरह देरी होने पर स्कूल स्वयं होंगे जिम्मेदार
भास्करन्यूज | अम्बाला सिटी
प्राइवेटएडिडस्कूलों को सुरक्षित वाहन पॉलिसी के तहत अनुपालना रिपोर्ट हर हाल में 6 मार्च तक जिला शिक्षा अधिकारी कार्यालय में जमा करवाने के निर्देश दिए गए हैं। सेक्रेटरी रीजनल ट्रांसपोर्ट अथॉरिटी ने सभी जिला शिक्षा अधिकारियों से स्कूलों से सूचना मांगने के निर्देश दिए हैं। स्कूलों को एक परफार्मा के तहत बिंदुओं पर जबाव देना होगा। जिला शिक्षा विभाग ने भी प्राईवेट और एडिड स्कूलों को आगामी चार मार्च तक अनुपालना रिपोर्ट देने के लिए कहा है, ताकि रिपोर्ट को 6 मार्च तक भेजा जा सके। विभाग ने स्पष्ट कहा है कि अगर अनुपालना रिपोर्ट देने में कोई भी स्कूल देरी करता है तो वह स्वयं जिम्मेदार होगा।
हाईकोर्टके निर्देश, बस में अटेंडेंट जरूरी : हाईकोर्टके निर्देश है कि सेफ स्कूल वाहन पॉलिसी के तहत बस में अटेंडेंट होना जरूरी है। अगर बस में लड़कियां स्टूडेंट हैं तो उस बस में महिला अटेंडेंट होनी चाहिए। अगर बस में लड़के स्टूडेंट हैं तो भी कम से कम एक अटेंडेंट भी जरूरी है। इस निर्देशों को लेकर विभाग ने सभी स्कूलों को भी सूचित किया है। ताकि बस में बच्चों के लिए अटेंडेंट भेजकर आदेशों की पालना की जा सके।
इनबिंदुओं पर देनी होगी अनुपालना रिपोर्ट : विभागीयअधिकारियों के अनुसार रीजनल ट्रांसपोर्ट अथॉरिटी सेक्रेटरी ने जिला शिक्षा अधिकारियों को पत्र भेजकर अनुपालना रिपोर्ट स्कूलों से लेने के लिए कहा है। इस सूचना को 6 मार्च तक स्कूलों को विभाग को देना होगा। अनुपालना रिपोर्ट में स्कूलों को बस नंबर, बस ड्राइवर का नाम, बस में पुरुष अटेंडेंट का नाम, महिला अटेंडेंट का नाम और रिमाक्स की सूचना देनी होगी। अगर कोई स्कूल रिपोर्ट को सबमिट नहीं करता तो वह स्वयं इसको लेकर जिम्मेवार होगा।
दरअसल, वीरवार को सुरक्षित वाहन पॉलिसी के तहत हाईकोर्ट के आदेशों पर राज्य बाल सरंक्षण अधिकार आयोग की टीम ने भी चेकिंग की थी। चेकिंग में बसों में स्पीड गवर्नर नहीं मिले थे, जबकि सिर्फ एक ही बस में महिला अटेंडेंट नजर आई थी। टीम ने 28 चालान कर एक बस को इंपाउंड भी किया था।
^प्राइवेट एडिड स्कूलों से सेक्रेटरी रीजनल ट्रांसपोर्ट अथॉरिटी के निर्देशानुसार 6 मार्च तक अनुपालना रिपोर्ट मांगी गई है। कई बिंदुओं पर स्कूलों को रिपोर्ट देनी है। अगर किसी भी स्कूल की रिपोर्ट समय नहीं आती तो वह स्कूल खुद इसको लेकर जिम्मेदार होगा। रविंद्रसिंह, खंड शिक्षा अधिकारी, ब्लॉक अम्बाला वन, अम्बाला सिटी
hin_Deva hin_Deva awa_Deva hin_Deva hin_Deva hin_Deva hin_Deva hin_Deva